Gerd Lippold

Gerd Lippold (* 22. septembra 1961 w Lipsku) je sakski politikar Zelenych a wot januara 2020 statny sekretar w statnym ministerstwje za energiju, škit klimy, wobswět a ratarstwo.

Lippold bě wot lěta 2014 přez krajnu lisćinu (8. městno) woleny zapósłanc w sakskim krajnym sejmje. Tež při wólbach dnja 1. septembra 2019 bu zaso do krajneho sejma woleny. Wón bě tam čłon wuběrka za hospodarstwo, dźěło a wobchad a rěčnik swojeje frakcije za energijowu a klimowu politiku, za hospodarsku politiku kaž tež za turizm. Spočatk januara 2020 złoži swój mandat, zo by zastojnstwo statneho sekretara přewzał.

Promowowany fyzikar je wot lěta 2004 čłon Zelenych. Wón je woženjeny a ma tři dźowki.

 Wotkazaj 
 Oficielna webstrona


Kategorija:Zapósłanc sakskeho krajneho sejma
Kategorija:Čłon Zwjazka 90/Zelenych
Kategorija:Rodź. 1961
Kategorija:Muž
Kategorija:Němc
Kategorija:Fyzikar
Kategorija:Wosoba (Lipsk)
Kategorija:Politikar (21. lětstotk)
Kategorija:Statny sekretar (Sakska)